ميل الكترونى (دايما بيختصر ”ايميل“ او ”اى-ميل“; انجليزى: e-mail), هو طريقة لتبادل الرسايل الرقمية (الديجيتال) يعنى متصمم اساسا لاستعمال البنى ادميين وانظمة الأيميل مبنية اصلا على موديل خزن وابعت. اللى فيها جهاز الكومبيوتر الايميل سيرفر يقبل و يبعت ويوصل ويخزن الرسايل بالنيابة عن ال يوزر اللى كل اللى بيعمله انه يكونكت (او يتصل) بالايميل سيرفر ده عن طريق جهاز كومبيوتر متوصل بالانترنت لمدة بعت او استلام الرسالة على الألل. رسالة الميل الالكنرونى بتتكون من حتتين وهما: الهيدر Header (الراس) بتاعة الرسالة ودى بيكون فيها داتا للتحكم فى الرساله ولازم يكون على الالل من اللى بعت الميل (ايميل للراسل) وايميل او اكتر للمرسل اليه(المبعوت ليه الميل) وبيكون فيه داتا تانية زى موضوع الميل مثلا. اما بالنسبة للبودى body بتاع الميل ده اللى هوه الرسالة فيها المحتويات. الايمل اصلا كان كتابة بس فى الوقت اللى اخترعوه فيه ويعتبر الايميل سابق للانترنت فى اول الستينات من القرن العشرين وكان اول بروتوكول اتعمل للايميل فى سنة واحد وستين 1961 والبروتوكول ده سمح لليوزرات انهم يخشوا (Log In) على IBM7094 من وحدات طرفيه بعيده(Remote Terminals) وكمان كان بيستخدموه عشان يحفظوه الملفات الديسك.